### Beslutningstema

Der holdes dialogmøde med Tønder Erhvervsråd om den kommende Erhvervsstrategi.

### Historik

I december 2022 deltog formandsskabet og direktøren for Tønder Erhvervsråd i dialogmøde med Klima-, Vækst- og Udviklingsudvalget. Det blev aftalt, at der skal være 4 dialogmøder årligt, hvor der arbejdes med udvalgte temaer.

### Sagsfremstilling

Efter det seneste dialogmøde med Tønder Erhvervsråd har Klima-, Vækst- og Udviklingsudvalget godkendt en procesplan for udarbejdelse af erhvervsstrategi. Derudover er der udarbejdet et overblik over alle aktører på erhvervsområdet.

Tønder Erhvervsråd er en væsentligt aktør i den kommende erhvervsstrategi. Dialogmøderne forventes at bidrage med input til erhvervsstrategien i fælles interesse mellem erhvervsinteressenterne og kommunens øvrige interessenter.

Diaglogmøderne centreres om følgende temaer:

|  |  |
| --- | --- |
| 8. marts | Erhvervsinteresser i VE og DK2020 |
| 14. juni | Rammer for udvikling af erhvervslivet |
| 16. august | Socialt ansvar & Arbejdskraft |
| 8. november | Mål & Strategi 2024 |

Der er afsat 1 time til dialogmødet.

### Kommunaldirektøren indstiller,

at emnet "Erhvervsinteresser i VE og Grøn omstilling" drøftes med henblik på input til den kommende erhvervsstrategi.

### Beslutning

Drøftet. Der udarbejdes et opsamlingsnotat, som sendes til Tønder Erhvervsråd.